November

November az év tizenegyedik hónapja a Gergely-naptárban, és 30 napos. Neve a latin novem szóból származik,  amelynek jelentése kilenc, mivel eredetileg az év kilencedik hónapja volt a római naptárban, mielőtt a január és február hónapokat hozzáadták az évhez. A 18. századi nyelvújítók a novembernek a gémberes szót javasolták. A népi kalendárium Szent András havának nevezi.

A november szóval egyértelműsítik az N betűt a NATO fonetikus ábécéjében.

November eseményei 

 november 1.:
 Mindenszentek napja
 Algéria  A Forradalom évfordulója
 Szlovénia: az emlékezés napja
 Antigua és Barbuda függetlenségének napja
 a Veganizmus világnapja
 november 2.:
 halottak napja
 Panamai Köztársaság:  A függetlenség kikiáltásának napja
 november 3.:
 A Magyar Tudomány napja: 1825-ben ezen a napon ajánlotta fel egyéves jövedelmét Széchenyi István gróf a Magyar Tudós Társaság létesítésére.
 Dominikai Köztársaság: Függetlenség és felfedezés napja
 Moldova nemzeti ünnepe
 a japán kultúra napja
 Mikronézia: Függetlenség Napja
 Panama Elszakadás napja (Kolumbiától)
 november 4.: 
 Nemzeti gyásznap  az 1956-os forradalom leverésének emlékére Magyarországon
 Panama: Nemzeti jelképek napja
 Dominikai Köztársaság: a népi választás napja
 A nemzeti egység napja Oroszországban (az 1612-es felkelés emlékére)
 november 5.:
 Európai Kereskedelmi Nap
 Nagy-Britanniában és Észak-Írországban Guy Fawkes sikertelen lőporos összeesküvésének napja
 Szent Imre ünnepe
 november 6.:
 Nemzetközi nap a környezet háború és fegyveres konfliktus során történő kifosztásának megelőzéséért
 november 7.:
 a magyar opera napja (Erkel Ferenc születése évfordulóján)
 októberi forradalom – oroszországi 1917-es októberi orosz forradalom („Nagy Októberi Szocialista Forradalom”) (1917)
 Rákellenes nap
 november 8.:
 a radiológia nemzetközi napja, 2012 óta.
 Kréta (Görögország) nemzeti ünnepe az Arkadi kolostor ostroma emlékére. Csak regionális ünnep.
november 9.
 Kambodzsai Királyság: A Függetlenség ünnepe
 a berlini fal megnyitásának napja Németországban
 Az ukrán nyelv írásának és beszédének napja
 november 10.
 a tudomány világnapja a békéért és a fejlődésért 2002-től-
 Mustafa Kemal Atatürk török államfő emléknapja Törökországban a halála napján.
 november 11.
 Angolai Köztársaság:  A Függetlenség kikiáltása
 Lengyelország: A Függetlenség napja
 a veteránok napja az Amerikai Egyesült Államokban
 a fegyverszünet napja (vagy az emlékezés napja) a (brit) Nemzetközösség országaiban, Franciaországban és Belgiumban az I. világháborút lezáró compiègne-i fegyverszüneti egyezmény aláírásának emlékére
 november 12.:
 irodalmi szervezetek napja a Kisfaludy Társaság megalakulásának napján.
 november 13.:
 a kedvesség világnapja (National Kindness Day)
 a magyar szentek és boldogok emléknapja 
 a magyar nyelv napja annak emlékére, hogy 1844-ben e napon fogadták el a magyart hivatalos nyelvvé tevő törvényt.
 november 14.:
 a cukorbetegség világnapja
 november 15.:
 Brazília – A Köztársaság Kikiáltásának Napja (1889)
 Belgium: a király napja és a belgiumi német nyelvű közösség napja 
 A bebörtönzött írók napja.
 november 16.:
 Tolerancia nemzetközi napja
 Észtország: A Szovjetuniótól való szuverenitás kinyilvánításának napja.
 az izlandi nyelv napja, Jónas Hallgrímsson izlandi költő születése évfordulóján
 november 17.:
 Budapest napja, a Pest, Buda és Óbuda egyesülésével létrejött székesfőváros közgyűlésének 1873-as első ülése emlékére
 Nemzetközi diáknap Csehszlovákia náci megszállásakor meggyilkolt Jan Opletal és több száz társa emlékére (1989 óta)
 A szabadságért és demokráciáért való küzdelem napja Csehországban és Szlovákiaban az 1989-es bársonyos forradalom emlékére
 A koraszülöttek világnapja 2011 óta. Ebből az alkalomból lilába „öltöztetnek” mindent. Nemzetközi esemény, Magyarországon is sok épületet lilával világítanak meg ezen a napon, például Budapesten a MÜPÁ-t és a Budapest EYES-t. Ennek a napnak a célja, hogy felhívja a figyelmet a koraszülöttségre mint népbetegségre. A világban minden 10. gyermek – Magyarországon kb. minden 9-10. gyermek – korábban érkezik a világra, mint a 37. gesztációs hét.
 Ekkortájt van a Leonidák meteorraj láthatóságának csúcspontja
 Kongói Demokratikus Köztársaság: A hadsereg napja
 november 18.:
 Lett Köztársaság: A Köztársaság kikiáltásának napja
 Üzbegisztán: Zászló napja
 Marokkó: Függetlenség napja
 Litvánia, Omán nemzeti ünnepe
 november 19.:
 Monaco: Nemzeti ünnep
 Mali: A hadsereg napja
 Puerto Rico: Puerto Rico felfedezésének napja
 Nemzetközi férfinap.
 november 20.:
 Ifjú Zenebarátok Világnapja
 a gyermekek jogainak világnapja, ezen a napon fogadta el az ENSZ Közgyűlése a gyermekek jogairól szóló egyezményt 1989-ben
 A tanárok napja Vietnámban.
 november 21.:
 A Televíziózás nemzetközi napja
 november 22.:
 a Magyar Közoktatás Napja Magyarországon 1991 óta
 Szent Cecília napja: Szent Cecília a zenészek védőszentje
 Libanoni Köztársaság:  Függetlenség kikiáltása a franciáktól. (1943)
 az albán ábécé napja (az 1908-as manasztiri kongresszus évfordulóján, melyen egységesítették az albán ábécét.
 november 24.:
 - A tanárok napja Törökországban (a latin ABC 1928-as bevezetésének évfordulóján), (törökül Öğretmenler Günü). Az ünnepet Kemal Atatürk tette erre a napra. 
 november 25.:
 a magyar labdarúgás napja – londoni 6:3 (MLSZ) (1993 óta)
 Suriname: Függetlenség napja
 Bosznia-Hercegovina nemzeti ünnepe
 A nők elleni erőszak megszüntetésének világnapja
 a Szovjetunióba hurcolt magyar politikai rabok és kényszermunkások emléknapja
 november 26.
 az alkotmány napja Indiában
 nemzeti ünnep Mongóliaban (a népköztársaság 1924-es kikiáltásának évfordulóján)
 november 27.:
 XIII. Leó pápa 1894-ben bevezette a Szeplőtelen Szűz Mária Csodásérmének ünnepnapját november 27-re. 
 a véradók napja Magyarországon (1988 óta), annak emlékére, hogy először 1957. november 27-én adtak át kitüntetéseket véradásért.
 november 28.:
 Mauritániai Iszlám Köztársaság: A Függetlenség napja (1960)
 Albán Köztársaság: A Függetlenség kikiáltása.
 Panama: A Függetlenség napja
 Csád: a Köztársaság napja
 november 29.:
 Albán Köztársaság: A Felszabadulás napja.
 Libéria: William Tubman elnök születésnapja. 
 a palesztin néppel való szolidaritás nemzetközi napja (Palesztina felosztásáról szóló 181 (II) sz. ENSZ-határozat 1947-es elfogadásának évfordulóján)
 november 30.:
 Barbados a függetlenség napja (1966)
 Jemen: a függetlenség napja (1967), az utolsó brit katona távozásának napja.
 Skócia: nemzeti ünnep (Szent András-nap)
 Szent András napja

 november második szerdája: Térinformatikai világnap (GIS Day)
 november harmadik csütörtökje: Dohányzásmentes - füstmentes világnap.
 november harmadik csütörtökje: A filozófia világnapja.
 november harmadik vasárnapja: A közlekedési balesetek áldozatainak emléknapja.
 november utolsó péntekje: Nemzetközi Ne vásárolj semmit nap
 Az Egyesült Államokban a hálaadás ünnepét november negyedik csütörtökén tartják.
 Mindenszentek Svédországban és Finnországban munkaszüneti nap november első szombatján.
 Az Amerikai Egyesült Államokban minden második páros év novemberében tartják a választásokat, a hónap első hétfőjét követő kedden, így az november 2-a és 8-a közé esik.
 * A hindu holdnaptár kárttika hónapjában (október-november) az újhold napjára esik a díváli (más néven dípávali, (Dévanágari:दिवाली) a fények ünnepe. A hindu vallás egyik legjelentősebb ünnepe, amelyről a szikh és dzsaina vallásúak is megemlékeznek.

Kiegészítések 
 A horoszkóp csillagjegyei közül az alábbiak esnek a november hónapba:
 Skorpió (október 23-november 21.) és
 Nyilas (november 22-december 21.)
 November folyamán a Nap az állatöv csillagképei közül a Mérleg csillagképből a Skorpió csillagképbe, majd a Kígyótartó csillagképbe lép.
 November minden évben a hét ugyanazon napjával kezdődik, mint az adott év márciusa, és a szökőévek kivételével a február is ugyanazon nappal kezdődik, mint a november.

Érdekességek 
 Az Arvisurák szerint Enyészet hava.

November az irodalomban 
 Somlyó Zoltán: November
 Móra Ferenc: November-est 1911
 Juhász Gyula: November 1920
 Juhász Gyula: Anakreoni dal (November hűs derűje) 1920
 Gárdonyi Géza: November

Jegyzetek

Lásd még

Külső hivatkozások 
 November.lap.hu - linkgyűjtemény

November